Toiminnallisia menetelmiä
Taidekortit kirjoittamisen inspiraationa

Tämä harjoitus on syvällinen eikä sovi esim. virittäytymiseen. Tätä ei kannata tehdä ensimmäisellä ryhmäkerralla, vaan vasta siinä vaiheessa, kun ryhmäytyminen on jo käynnissä ja ryhmäläiset uskaltavat jo vähän heittäytyä. Harjoitus sopii niiden ryhmäkertojen jälkeen, kun on käsitelty sekä vanhemman että lapsen kriisin vaiheet ja kerrottu huostaanotto tarinat. Tämä harjoitus on pysäyttävä ja jotenkin hiljentävä kokemus. Jaetussa hiljaisuudessa on jotain pyhää ja arvokasta kun kaikkien tunteet tulevat kosketetuiksi.

**Taidekortit kirjoittamisen inspiraationa**

Taidekortteja voi esim. tilata taidekorttien pakkauksen Ateneumista. Tai ostaa taidekortteja ja laminoida niitä. Niistä voi ryhmäkerralle ottaa myös värikopion, jotta jokainen saa omasta kortistaan kopion itselleen.

Ryhmäläiset valitsevat itseään puhuttelevan kortin. Sen jälkeen kirjoitetaan paperille lauseita. Yksi lause riville. Asioita, joita kortista tulee mieleen.

1. Valitse kortti, joka jotenkin puhuttelee sinua.
2. Ota paperi ja ala kirjoittaa paperille lauseita allekkain. Kirjoita asioita, joita kortista tulee mieleen. Yksi lause per rivi. Ei kirjoiteta tarinaa, eikä lauseiden tarvitse liittyä toisiinsa.

Nämä ohjeet annetaan ensin. Ryhmäläiset kirjoittavat hetken lauseita paperille.

1. Jokaisesta lauseesta valitse 1 – 2 sanaa, jotka tuntuvat tärkeiltä. Valitse sellaisia sanoja, joista et halua luopua koska ne ovat niin tärkeitä.
2. Ympyröi tai alleviivaa ne sanat.
3. Tämän jälkeen valitset kirjoittamistasi lauseista puolet. Jos kirjoit kymmenen lausetta, jätä viisi jäljelle. Jos kirjoitit vain neljä lausetta, voit jättää kolme jäljelle. Tarkoitus on kuitenkin karsia noin puolet lauseista pois.
4. Järjestä jäljellä olevien lauseiden tärkeät, merkityt sanat uuteen järjestykseen.
5. Tee 1 – 4 sanan säkeitä. Sanoja saa taivuttaa tai jättää ennalleen.

Kun säkeet on saatu valmiiksi, ne kirjoitetaan puhtaalle paperille ja asetetaan valitun kuvan kanssa näytteille. Tämän jälkeen ryhmäläiset kiertävät katsomassa toistensa kuvan ja aina ko. kuvan valinnut ryhmäläinen lukee säkeensä ääneen. Kuitenkin niin, ettei kenenkään ei ole pakko lukea omaansa ääneen. Joskus ohjaaja on voinut lukea tekstin ääneen.

Kuvat koskettavat tunteita ja aikaansaavat koskettavia tekstejä.

Toisten tekstejä ei aleta kommentoimaan eikä tulkitsemaan. Jos ohjaajalle tulee mieleen, että jonkin kohdan olisi voinut tehdä toisin niin sitä ei aleta siinä miettimään, vaan harkitaan johonkin toiseen ryhmäkertaan.

Harjoituksen idea on se, että tyhjä tila antaa tilaa ajattelulle. Kun lauseita karsitaan, jää tilaa täyttää tyhjää kohta omilla ajatuksilla.

Tähän harjoitukseen voi käyttää taidekortteja, luontokuvia, sisustuskuvia, puutarhakuvia tms. mutta ei sellaisia, joissa on tekstiä.